CELEX: 32022R0854
Language: el
Date: 2022-05-31 00:00:00
Title: Εκτελεστικός κανονισμός (ΕΕ) 2022/854 της Επιτροπής της 31ης Μαΐου 2022 για την τροποποίηση του παραρτήματος III του εκτελεστικού κανονισμού (ΕΕ) 2020/2235 όσον αφορά τα υποδείγματα πιστοποιητικών υγείας των ζώων / επίσημων πιστοποιητικών για την είσοδο, στην Ένωση, φορτίων ορισμένων ζώντων προϊόντων ζωικής προέλευσης (Κείμενο που παρουσιάζει ενδιαφέρον για τον ΕΟΧ)

1.6.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 150/69
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/854 ΤΗΣ ΕΠΙΤΡΟΠΗΣ
         της 31ης Μαΐου 2022
         για την τροποποίηση του παραρτήματος III του εκτελεστικού κανονισμού (ΕΕ) 2020/2235 όσον αφορά τα υποδείγματα πιστοποιητικών υγείας των ζώων / επίσημων πιστοποιητικών για την είσοδο, στην Ένωση, φορτίων ορισμένων ζώντων προϊόντων ζωικής προέλευσης
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (1), και ιδίως το άρθρο 7 παράγραφος 2 στοιχείο α),
         Έχοντας υπόψη τον κανονισμό (ΕΕ) 2016/429 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τις μεταδοτικές νόσους των ζώων και για την τροποποίηση και την κατάργηση ορισμένων πράξεων στον τομέα της υγείας των ζώων («νόμος για την υγεία των ζώων») (2), και ιδίως το άρθρο 238 παράγραφος 3 και το άρθρο 239 παράγραφος 3,
         Έχοντας υπόψη τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (ΕΕ) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους) (3), και ιδίως το άρθρο 90 πρώτο εδάφιο στοιχεία α) και β) και το άρθρο 126 παράγραφος 3,
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) 2020/2235 της Επιτροπής (4) θεσπίζει κανόνες σχετικά με τα πιστοποιητικά υγείας των ζώων που προβλέπονται στον κανονισμό (ΕΕ) 2016/429, τα επίσημα πιστοποιητικά που προβλέπονται στον κανονισμό (ΕΕ) 2017/625 και τα πιστοποιητικά υγείας των ζώων / επίσημα πιστοποιητικά βάσει των εν λόγω κανονισμών, που απαιτούνται για την είσοδο ορισμένων φορτίων ζώων και αγαθών στην Ένωση. Ειδικότερα, το παράρτημα III του εκτελεστικού κανονισμού (ΕΕ) 2020/2235 καθορίζει, μεταξύ άλλων, υποδείγματα πιστοποιητικών υγείας των ζώων / επίσημων πιστοποιητικών για την είσοδο, στην Ένωση, φορτίων ορισμένων προϊόντων ζωικής προέλευσης που προορίζονται για ανθρώπινη κατανάλωση.
                  
               
                     (2)
                  
                  
                     Συγκεκριμένα, στο κεφάλαιο 1 του παραρτήματος III του εκτελεστικού κανονισμού (ΕΕ) 2020/2235 καθορίζεται το υπόδειγμα πιστοποιητικού υγείας των ζώων / επίσημου πιστοποιητικού για την είσοδο, στην Ένωση, νωπού κρέατος που προορίζεται για ανθρώπινη κατανάλωση, εξαιρουμένου του μηχανικώς διαχωρισμένου κρέατος κατοικίδιων βοοειδών (ΥΠΟΔΕΙΓΜΑ BOV). Στις σημειώσεις του μέρους I του εν λόγω υποδείγματος, στο πλαίσιο I.27 θα πρέπει να προστεθεί η κατηγορία «εντόσθια» στην περιγραφή της φύσης του εμπορεύματος. Συνεπώς, το εν λόγω υπόδειγμα θα πρέπει να τροποποιηθεί αναλόγως.
                  
               
                     (3)
                  
                  
                     Επιπλέον, στα κεφάλαια 33, 34 και 35 του παραρτήματος III του εκτελεστικού κανονισμού (ΕΕ) 2020/2235 καθορίζονται υποδείγματα πιστοποιητικών υγείας των ζώων / επίσημων πιστοποιητικών για την είσοδο, στην Ένωση, αντιστοίχως, νωπού γάλακτος που προορίζεται για ανθρώπινη κατανάλωση (ΥΠΟΔΕΙΓΜΑ MILK-RM)· γαλακτοκομικών προϊόντων που προορίζονται για ανθρώπινη κατανάλωση και τα οποία παράγονται από νωπό γάλα ή δεν απαιτείται να υποβληθούν σε ειδική επεξεργασία μετριασμού του κινδύνου (ΥΠΟΔΕΙΓΜΑ MILK-RMP/NT)· και γαλακτοκομικών προϊόντων που προορίζονται για ανθρώπινη κατανάλωση και τα οποία απαιτείται να υποβληθούν σε παστερίωση (ΥΠΟΔΕΙΓΜΑ DAIRY-PRODUCTS-PT). Η βεβαίωση υγείας των ζώων των εν λόγω υποδειγμάτων θα πρέπει να αποσαφηνιστεί ως προς τις απαιτήσεις για την υγεία των ζώων όσον αφορά την προέλευση του γάλακτος. Συνεπώς, τα εν λόγω υποδείγματα θα πρέπει να τροποποιηθούν αναλόγως.
                  
               
                     (4)
                  
                  
                     Επομένως, το παράρτημα III του εκτελεστικού κανονισμού (ΕΕ) 2020/2235 θα πρέπει να τροποποιηθεί αναλόγως.
                  
               
                     (5)
                  
                  
                     Προκειμένου να αποφευχθεί οποιαδήποτε διαταραχή του εμπορίου όσον αφορά την είσοδο στην Ένωση φορτίων ορισμένων προϊόντων ζωικής προέλευσης που καλύπτονται από τα υποδείγματα πιστοποιητικών υγείας των ζώων / επίσημων πιστοποιητικών που προβλέπονται στα κεφάλαια 1, 33, 34 και 35 του παραρτήματος III του εκτελεστικού κανονισμού (ΕΕ) 2020/2235, η χρήση πιστοποιητικών υγείας των ζώων / επίσημων πιστοποιητικών που έχουν εκδοθεί σύμφωνα με τον εκτελεστικό κανονισμό (ΕΕ) 2020/2235, όπως αυτός ισχύει πριν από τις τροποποιήσεις τις οποίες επιφέρει ο παρών εκτελεστικός κανονισμός, θα πρέπει να εξακολουθήσει να επιτρέπεται κατά τη διάρκεια μεταβατικής περιόδου υπό ορισμένες προϋποθέσεις.
                  
               
                     (6)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα III του εκτελεστικού κανονισμού (ΕΕ) 2020/2235 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Για μεταβατική περίοδο έως τις 15 Φεβρουαρίου 2023, η είσοδος, στην Ένωση, των φορτίων ορισμένων προϊόντων ζωικής προέλευσης, τα οποία συνοδεύονται από τα κατάλληλα πιστοποιητικά υγείας των ζώων / επίσημα πιστοποιητικά που έχουν εκδοθεί σύμφωνα με τα υποδείγματα που καθορίζονται στα κεφάλαια 1, 33, 34 και 35 του παραρτήματος III του εκτελεστικού κανονισμού (ΕΕ) 2020/2235, όπως αυτός ίσχυε πριν από τις τροποποιήσεις τις οποίες επιφέρει στον εν λόγω εκτελεστικό κανονισμό ο παρών εκτελεστικός κανονισμός, εξακολουθεί να επιτρέπεται υπό την προϋπόθεση ότι το πιστοποιητικό υγείας των ζώων / επίσημο πιστοποιητικό έχει εκδοθεί το αργότερο έως τις 15 Νοεμβρίου 2022.
         
         
            Άρθρο 3
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 31 Μαΐου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 139 της 30.4.2004, σ. 55.
         
            (2)  ΕΕ L 84 της 31.3.2016, σ. 1.
         
            (3)  ΕΕ L 95 της 7.4.2017, σ. 1.
         
            (4)  Εκτελεστικός κανονισμός (ΕΕ) 2020/2235 της Επιτροπής, της 16ης Δεκεμβρίου 2020, για τη θέσπιση κανόνων σχετικά με την εφαρμογή των κανονισμών του Ευρωπαϊκού Κοινοβουλίου και του Συμβουλίου (ΕΕ) 2016/429 και (ΕΕ) 2017/625 όσον αφορά τα υποδείγματα πιστοποιητικών υγείας των ζώων, τα υποδείγματα επίσημων πιστοποιητικών και τα υποδείγματα πιστοποιητικών υγείας των ζώων / επίσημων πιστοποιητικών για την είσοδο στην Ένωση και για τις ενδοενωσιακές μετακινήσεις φορτίων ορισμένων κατηγοριών ζώων και αγαθών και σχετικά με την επίσημη πιστοποίηση με τέτοια πιστοποιητικά, και για την κατάργηση του κανονισμού (ΕΚ) αριθ. 599/2004, των εκτελεστικών κανονισμών (ΕΕ) αριθ. 636/2014 και (ΕΕ) 2019/628, της οδηγίας 98/68/ΕΚ και των αποφάσεων 2000/572/ΕΚ, 2003/779/ΕΚ και 2007/240/ΕΚ (ΕΕ L 442 της 30.12.2020, σ. 1).
      
      
         
            ΠΑΡΑΡΤΗΜΑ
            Το παράρτημα III του εκτελεστικού κανονισμού (ΕΕ) 2020/2235 τροποποιείται ως εξής:
            
                        α)
                     
                     
                        στο κεφάλαιο 1, στο υπόδειγμα πιστοποιητικού υγείας των ζώων / επίσημου πιστοποιητικού για την είσοδο στην Ένωση νωπού κρέατος, εξαιρουμένου του μηχανικώς διαχωρισμένου κρέατος, κατοικίδιων βοοειδών το οποίο προορίζεται για ανθρώπινη κατανάλωση (υπόδειγμα BOV), στις σημειώσεις του μέρους I, το πλαίσιο I.27 αντικαθίσταται από το ακόλουθο κείμενο:
                        
                                    «Πλαίσιο I.27:
                                 
                                 
                                    Να χρησιμοποιηθεί ο κατάλληλος κωδικός του Εναρμονισμένου Συστήματος (ΕΣ): 02.01, 02.02, 02.06, 05.04 ή 15.02.
                                 
                              Περιγραφή του φορτίου:
                        
                                     
                                 
                                 
                                    “Φύση του εμπορεύματος”: Αναφέρατε “ολόκληρο σφάγιο”, “ημιμόριο σφαγίου”, “τεταρτημόριο σφαγίου”, “εντόσθια” ή “τεμάχια”.
                                 
                              
                                     
                                 
                                 
                                    “Είδος επεξεργασίας”: Κατά περίπτωση, να αναγραφεί “χωρίς οστά”, “με οστά” και/ή “σιτεμένο”. Εάν πρόκειται για κατεψυγμένο κρέας, αναγράφεται η ημερομηνία κατάψυξης (μμ/εε) των τεμαχίων/μερών.»
                                 
                              
                  
                        β)
                     
                     
                        τα κεφάλαια 33 έως 35 αντικαθίστανται από το ακόλουθο κείμενο:
                        «ΚΕΦΑΛΑΙΟ 33
                        
                           ΥΠΟΔΕΙΓΜΑ ΠΙΣΤΟΠΟΙΗΤΙΚΟΎ ΥΓΕΊΑΣ ΤΩΝ ΖΏΩΝ / ΕΠΙΣΗΜΟΥ ΠΙΣΤΟΠΟΙΗΤΙΚΟΥ ΓΙΑ ΤΗΝ ΕΊΣΟΔΟ ΣΤΗΝ ΕΝΩΣΗ ΝΩΠΟΎ ΓΆΛΑΚΤΟΣ ΠΟΥ ΠΡΟΟΡΙΖΕΤΑΙ ΓΙΑ ΑΝΘΡΩΠΙΝΗ ΚΑΤΑΝΑΛΩΣΗ (ΥΠΟΔΕΙΓΜΑ MILK-RM)
                        
                        
                           
                        
                           
                        
                           
                        
                           
                        
                           
                        ΚΕΦΑΛΑΙΟ 34
                        
                           ΥΠΟΔΕΙΓΜΑ ΠΙΣΤΟΠΟΙΗΤΙΚΟΎ ΥΓΕΊΑΣ ΤΩΝ ΖΏΩΝ / ΕΠΙΣΗΜΟΥ ΠΙΣΤΟΠΟΙΗΤΙΚΟΥ ΓΙΑ ΤΗΝ ΕΊΣΟΔΟ ΣΤΗΝ ΕΝΩΣΗ ΓΑΛΑΚΤΟΚΟΜΙΚΏΝ ΠΡΟΪΌΝΤΩΝ ΠΟΥ ΠΡΟΟΡΊΖΟΝΤΑΙ ΓΙΑ ΑΝΘΡΏΠΙΝΗ ΚΑΤΑΝΆΛΩΣΗ ΚΑΙ ΤΑ ΟΠΟΊΑ ΠΑΡΆΓΟΝΤΑΙ ΑΠΌ ΝΩΠΌ ΓΆΛΑ Ή ΔΕΝ ΑΠΑΙΤΕΊΤΑΙ ΝΑ ΥΠΟΒΛΗΘΟΎΝ ΣΕ ΕΙΔΙΚΉ ΕΠΕΞΕΡΓΑΣΊΑ ΜΕΤΡΙΑΣΜΟΎ ΤΟΥ ΚΙΝΔΎΝΟΥ (ΥΠΟΔΕΙΓΜΑ MILK-RMP/NT)
                        
                        
                           
                        
                           
                        
                           
                        
                           
                        
                           
                        
                           
                        ΚΕΦΑΛΑΙΟ 35
                        
                           ΥΠΟΔΕΙΓΜΑ ΠΙΣΤΟΠΟΙΗΤΙΚΟΎ ΥΓΕΊΑΣ ΤΩΝ ΖΏΩΝ / ΕΠΙΣΗΜΟΥ ΠΙΣΤΟΠΟΙΗΤΙΚΟΥ ΓΙΑ ΤΗΝ ΕΊΣΟΔΟ ΣΤΗΝ ΕΝΩΣΗ ΓΑΛΑΚΤΟΚΟΜΙΚΩΝ ΠΡΟΪΟΝΤΩΝ ΠΟΥ ΠΡΟΟΡΙΖΟΝΤΑΙ ΓΙΑ ΑΝΘΡΩΠΙΝΗ ΚΑΤΑΝΑΛΩΣΗ ΚΑΙ ΤΑ ΟΠΟΊΑ ΑΠΑΙΤΕΙΤΑΙ ΝΑ ΥΠΟΒΛΗΘΟΥΝ ΣΕ ΠΑΣΤΕΡΊΩΣΗ (ΥΠΟΔΕΙΓΜΑ DAIRY-PRODUCTS-PT)
                        
                        
                           
                        
                           
                        
                           
                        
                           
                        
                           
                        
                           »